1. **כמה מזון הולך לאיבוד בישראל?**

על פי אומדני דו"ח אובדן המזון הלאומי 2019 סך היקף אובדן המזון בישראל עומד על 2.5 מיליון טון, בשווי של 20.3 מיליארד ₪. אובדן המזון בישראל לשנה: 35%,

1. **השפעות ועלויות סביבתיות של אובדן ובזבוז מזון**

* **3.2 מיליארד ₪ - סך העלות הסביבתית של אובדן מזון בישראל**
* **מתוכה 1.4 מיליארד ₪ אובדן משאבי טבע, 1 מיליארד ₪ פליטות גזי חממה ומזהמי אוויר ו-800 מיליון ₪ טיפול בפסולת.**
* 6% מגזי החממה בישראל מקורם באובדן מזון 180 מלמ"ק מים שפירים שאבדו יכולים למלא 56,000 בריכות אולימפיות ריקות במים // לאפשר לכל אזרח במדינה להתקלח מדיי יום במשך שנה.
* מיליון דונם קרקע חקלאית, שוות ערך ל-20 פעמים שטחה של העיר תל אביב
* שליש מהיקף הפסולת הביתית בישראל, מקורה באובדן מזון.

190 אלף משאיות נדרשות לשינוע שנתי של פסולת מזון ואריזות למתקני קצה // שווה ערך ל- 520 משאיות עמוסות פסולת בכל יום במשך שנה שלמה.

* **55%** מהנזק הסביבתי נגרם מהשלכת מזון ע"י הצרכנים ומגלם בתוכו גם את ההשפעות הסביבתיות אשר כרוכות בגידולו, בשינועו, בעיבוד ובהפצתו, טרם הגיע לצרכן.
* מוצרי מזון אשר מקורם מן החי - בעלי ההשפעה הסביבתית הגדולה ביותר

1. **כמה מהמזון האבוד הוא בר-הצלה?**

מתוך סך המזון האבוד 50% הוא מזון בר הצלה, כלומר מזון הראוי למאכל, בהיקף של כ-1.2 מיליון טון ובשווי של כ- 7.1 מיליארד ₪ בשנה.

1. **אובדן בר הצלה**

|  |  |
| --- | --- |
|  | **שווי אובדן מזון בר הצלה** |
| חקלאות | 1,560 |
| מיון ואריזה | 420 |
| תעשייה | 220 |
| קמעונאות והפצה | 3,600 |
| מוסדי | 1,300 |
| **סה"כ** | **7,100** |

1. **למה כדאי להציל מזון?**

* כדאיות גבוהה להצלת מזון, מההיבט הכלכלי, החברתי והסביבתי
* **יתרון סביבתי** –הצלת מזון הינה נוסחה מנצחת המאפשרת ניצול מיטבי של משאבי טבע שהושקעו וכן ייצור מזון ללא ניצול עודף ומיותר של משאבי טבע: פליטות מיותרות של גזי חממה, מזהמי אוויר ומזהמי קרקע וצורך בטיפול בפסולת מיותרת.
* ***יתרון כלכלי*** *-* הצלת מזון, הינה חלופה לייצור מזון תוך מניעת מרבית המשאבים והעלויות הכרוכים בייצורו. כל שקל המושקע בהצלת מזון מאפשר להציל מזון בשווי ישיר של 3.6 ₪. בתוספת ההשפעות של פליטות גזי החממה ומזהמי אוויר מאפשר כל שקל המושקע בהצלת מזון ליצור ערך כלכלי למשק הלאומי של 4.2 ₪.
* **יתרון חברתי** – הצלת מזון תורמת להקטנת פערים בחברה ומניעת אי-ביטחון תזונתי של השכבות החלשות.

1. **התרומה למשק מהצלת מזון**

* הצלת מזון הינה בעלת עדיפות ברורה ביחס לחלופה של השלמת פער אי-הביטחון התזונתי באמצעות מתן קצבאות, תרומות, סובסידיות או תמיכות לנזקקים.
* כדי להביא למימון מלוא פער צריכת המזון של האוכלוסייה הנמצאת באי-ביטחון תזונתי שלא באמצעות הצלת מזון, נדרשת תמיכה בסך של 3.2 מיליארד ש"ח בשנה.
* בעלות של 880 מיליון ₪ ניתן להציל מזון בשווי 3.2 מיליארד ₪, שהינו שווה ערך למלוא ערך הפער בין ההוצאה על צריכת מזון של האוכלוסייה שהינה בעלת אי-ביטחון תזונתי לבין רמת ההוצאה הנורמטיבית על צריכת מזון.
* הצלת מזון מאפשרת להגיע ליעד חברתי זהה, בעלות של 880 מיליון ₪ בלבד. החיסכון השנתי למשק הוא כ-2.3 מיליארד ₪.

1. **כמה מזון צריך להציל?**

הצלה של 500 אלף טון מזון אבוד בשנה, המהווים כ-20% מהיקף המזון האבוד בישראל, תאפשר להשלים את מלוא פער חוסר הביטחון התזונתי[[1]](#footnote-1) של האוכלוסייה הישראלית הנמצאת באי-ביטחון תזונתי.

1. **המדיניות המומלצת**

*צעדי המדיניות הראשוניים הנדרשים להפחתת אובדן מזון ולעידוד הצלת מזון בישראל הינם:*

***קביעת יעד לאומי להפחתת אובדן מזון והצלתו -*** *יעד**אשר יקבע הפחתה של 50% בהיקף אובדן המזון עד לשנת 2030, בהתאם לעקרונות שגיבש האו"ם.*

***גיבוש תוכנית לאומית להפחתת אובדן מזון והצלת מזון*** *– תוכנית שתתייחס לכלל התנאים הנדרשים (תפעוליים, תקציביים, רגולטוריים, תמריצים) למימוש הדרגתי של יעד צמצום אובדן המזון הלאומי. התכנית תייצר מערך תמריצים ומנגנונים אשר יעודדו הפחתת אובדני מזון במקור לצד תרומת מזון ומערך לאומי להצלת מזון וכן תכלול מערך הסברה ממשלתי לעידוד הפחתת הצריכה ומניעת אובדן במקטע הצריכה הביתי.*

***תשלום בגין פסולת מסחרית*** *– כיום מונהג מנגנון וולנטרי לפיו מתאפשר לרשויות מקומיות לגבות מבתי עסק אגרה ייעודית בגין איסוף פסולת מסחרית[[2]](#footnote-2). נמליץ להפוך מנגנון זה למחייב בכלל הרשויות בישראל. לצורך כך יש להסדיר את הקריטריונים לפיהם יגבה התשלום לפסולת מסחרית לכלל בתי העסק וכן את גובה התשלום כך שייווצר תמריץ כלכלי להפחתת השלכת פסולת בכלל ופסולת מזון בפרט ממפעלי המזון, רשתות השיווק, מסעדות, בתי מלון, אולמות אירועים וכדומה. תשלום גבוה דיו עבור פסולת, ייצר תמריץ עבור תעשיית המזון, מפיצי המזון והמסעידים לתרום המזון על פני השלכתו.*

***קרן תמיכות – הפחתת אובדן מזון / הצלת מזון*** - *הפעלת קרן תמיכות בפעילויות ומיזמים להפחתת אובדן מזון / הצלת מזון שמטרתה להביא להפנמת התועלות הסביבתיות מהפחתת אובדן מזון ומהצלת מזון.*

***חובת הצלת מזון לגופים ממשלתיים ומתוקצבים*** *– יש לחייב גופים מתוקצבים על ידי המדינה, המנהלים (ישירות או באמצעות קבלן משנה) מטבח המאכיל מעל 1,000 איש ביום, להתקשרות עם עמותת הצלת מזון מוכרת כתנאי לתקציב ממשלתי (כולל גופים ביטחוניים, מפעלי הזנה של בתי הספר, חברות ממשלתיות וכד').*

***הסדרה מחודשת של תאריכי תפוגה*** *- בחינת הצורך לעדכון הסטנדרטים בקביעת תאריכי התפוגה של מוצרי מזון שונים, תוך הקפדה על בריאות הציבור מחד, ומניעת בזבוז מזון מאידך, וכן בחינת אופן הצגת תאריכי התפוגה בצורה ברורה יותר לצרכן.*

***חובת הצלת מזון כתנאי להשתתפות עסקים פרטיים במכרזים ממשלתיים*** *- חיוב גופים פרטיים המשתתפים במכרזים ממשלתיים לאספקת שירותים כלשהם למדינה, ואשר יש להם מקורות מזון ברי הצלה, בהתקשרות עם עמותת הצלת מזון מוכרת, כתנאי סף להתקשרות.*

**בחינת תרומתה של הרגולציה הקיימת לאובדן מזון** – ישנם דברי חקיקה אשר תורמים להשמדתו ואובדנו של מזון טוב, מזין ובר אכילה. נדרשת בחינה מקיפה של הדין הקיים בישראל ותיקונו באופן שימנע אבדני מזון ויעודד את הצלתו באמצעות מערכת תמריצים שתביא להצלת עודפים אלו והעברתם לנזקקים.

1. **כמה מזון אובד במקטע הצריכה הביתית?**

* 8.2 מיליארד ₪ שווי אובדן המזון במקטע הצריכה הביתית בהיקף של 880 אלף טון.
* מעבר לעלות ישירה זו, העלות הסביבתית כתוצאה מאובדן מזון במקטע הביתי עומדת על כ- 0.9 מיליארד ₪.
* כל משק בית זורק לפח מזון בשווי 3,300 ₪ בממוצע בשנה.
* השפעת אובדן מזון על יוקר המחיה – התייקרות של 11% במחירי המזון המתגלגלת לכיסו של הצרכן.

1. **כמה מזון אפשר להציל במגזר המוסדי (מלונות, קייטרינג, אירועים, צה"ל וכיו"ב)?**

* 700 מיליון ארוחות בשנה, בשווי של כ- 1.3 מיליארד ₪.
* 240 אלף טון – סך אובדן המזון בצריכה המוסדית בשווי של כ-3.9 מיליארד ₪

כ-420 מיליון ₪ - העלות הסביבתית הישירה והחיצונית של אובדן מזון במגזר המוסדי

1. **כמה מזון אובד במקטע הקמעונאות וההפצה?**

* 4.5 מיליארד ₪ שווי אובדן המזון במקטע הקמעונאות והפצה בהיקף של 440 אלף טון.
* כמחצית מהיקף שווי המזון בר ההצלה הינו במקטע הקמעונאות וההפצה.
* שלושת גורמי האובדן העיקריים: תוקף קצר, פגמים אסתטיים ופגמים באריזה, מזון שניזוק.

כ-740 מיליון ₪ - העלות הסביבתית הישירה והחיצונית של אובדן מזון במקטע הקמעונאות וההפצה.

1. פער חוסר ביטחון תזונתי ביחס להוצאה נורמטיבית לצריכת מזון. [↑](#footnote-ref-1)
2. על פי עקרון המזהם משלם בהתאם לקריטריונים אחידים לגבי 'פסולת עודפת' שהוגדרו על ידי משרד הפנים [↑](#footnote-ref-2)